stanford-oval/wikipedia huggingface dataset:
หมู่เกาะมาร์แชลล์ในโอลิมปิกฤดูร้อน 2020
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2020 และ กีฬาว่ายน้ำในโอลิมปิกฤดูร้อน 2020 – รอบคัดเลือก
หมู่เกาะมาร์แชลล์ได้รับคำเชิญจาก FINA ให้ส่งนักว่ายน้ำอันดับต้นๆ 2 คน (เพศละ 1 คน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
คิโนโนะได้รับสิทธิ์เข้าแข่งขันรอบสากลจาก FINA โดยเวลาที่ดีที่สุดของเขาคือ 29.25 วินาที ซึ่งไม่อยู่ในระยะเวลาการคัดเลือกโอลิมปิก (OST) ที่ 22.67 วินาที คิโนโนะถูกจับฉลากในรอบที่สองของการแข่งขันว่ายน้ำฟรีสไตล์ 50 เมตรชาย ซึ่งจัดขึ้นเมื่อวันที่ 30 กรกฎาคม โดยเข้าเส้นชัยเป็นอันดับที่ 6 และอันดับสุดท้ายด้วยเวลา 27.86 วินาที เขาเข้าเส้นชัยเป็นอันดับที่ 70 ของนักว่ายน้ำทั้งหมดที่เข้าแข่งขัน และไม่ได้ผ่านเข้ารอบหลังๆ ของการแข่งขันว่ายน้ำฟรีสไตล์ 50 เมตร
โคลลีน เฟอร์จีซัน เข้าร่วมการแข่งขันโอลิมปิกครั้งที่สองในปี 2020 ในการแข่งขันฟรีสไตล์ 100 เมตรหญิง เช่นเดียวกับคิโนโนะ เฟอร์จีซันผ่านเข้ารอบหลังจากที่ได้รับตำแหน่งสากลจาก FINA โดยเวลาที่ดีที่สุดส่วนตัวของเธอคือ 59.10 วินาที ซึ่งอยู่นอกเหนือมาตรฐานคุณสมบัติ "A" และ "B" เฟอร์จีซันเข้าร่วมการแข่งขันว่ายน้ำฟรีสไตล์ 100 เมตรหญิงรอบที่ 2 ซึ่งจัดขึ้นเมื่อวันที่ 28 กรกฎาคม โดยจบอันดับที่ 5 จากนักว่ายน้ำ 8 คนที่เข้าแข่งขันด้วยเวลา 58.71 วินาที เธอจบอันดับที่ 44 จากนักว่ายน้ำ 51 คนที่เข้าแข่งขัน และไม่ได้ผ่านเข้ารอบหลังๆ ของการแข่งขันฟรีสไตล์ 100 เมตรหญิง
| นักกีฬา | รายการ | ฮีท> เวลา | ฮีท> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| ฟิลลิป คิโนโนะ | ฟรีสไตล์ 50 เมตร ชาย | 27.86 | 70 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| โคลลีน เฟอร์จีซัน | ฟรีสไตล์ 100 เมตร หญิง | 58.71 | 44 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
ศูนย์กีฬาทางน้ำโตเกียว ซึงเป็นสถานที่จัดการแข่งขันกีฬาทางน้ำ
หอหลวง

หอหลวง คือหอหนังสือหลวง ตั้งอยู่ภายในพระบรมมหาราชวังโดยมีหออาลักษณ์ตั้งอยู่ใกล้กัน หอหลวงเป็นสถานที่เก็บ รักษาเอกสารราชการในสมัยโบราณ ได้แก่ ต้นฉบับตัวเขียนที่เป็นตำรา กฎหมาย จดหมายเหตุ พงศาวดาร และวรรณคดีต่าง ๆ โดยมีเจ้าพนักงานดูแลรักษาดูแลรักษา ทั้งงานด้านเอกสาร ภาษา และหนังสือ เอกสารที่เก็บอยู่ที่หอหลวงจึงเรียกว่า หนังสือหอหลวง
หอหลวงในสมัยอยุธยา ในคำให้การขุนหลวงวัดประดู่ทรงธรรม ระบุว่า อยู่ในสระ มุมกำแพงสวนกระต่าย และมีหออาลักษณ์ตั้งอยู่ใกล้กัน ที่ริมกำแพงสวนกระต่าย หอหลวงในสมัยรัตนโกสินทร์ เป็นตึกชั้นเดียว ตั้งอยู่ริมถนนหน้าพระที่นั่งอมรินทรวินิจฉัย ดังมีภาพตึกเขียนไว้ในพระวิหารหลวง วัดราชประดิษฐ์สถิตมหาสีมาราม ในห้องส่วนที่เขียนภาพการพิธีทำขนมเบื้องเลี้ยงพระ ต่อมาในปี พ.ศ. 2419 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างพระที่นั่งจักรีมหาปราสาท จึงโปรดให้รื้อตึกหอหลวงและตึกอื่น ๆ ในบริเวณเดียวกัน หลังจากนั้นไม่ปรากฏว่าสร้างหอหลวงขึ้นใหม่
อันตรกิริยาอย่างเข้ม

นืวเคลียสของอะตอมฮีเลียม โปรตอนสองตัวมีประจุเท่ากัน แต่ยังคงติดอยู่ด้วยกันเนื่องจากแรงของนิวเคลียสที่เหลือค้างอยู่
ในฟิสิกส์ของอนุภาค อันตรกิริยาอย่างเข้ม เป็นกลไกที่รับผิดชอบต่อแรงนิวเคลียสอย่างเข้ม (หรือบางครั้งเรียกกันทั่วไปว่า แรงอย่างเข้ม, แรงนิวเคลียร์อย่างเข้ม, หรือ แรงสี) ที่ดึงดูดอนุภาคควาร์กมากกว่าหนึ่งตัว ให้รวมกันอยู่ในรูปของโปรตอนและนิวตรอน ซึ่งเป็นส่วนประกอบสำคัญของอะตอมได้ อันตรกิริยาอย่างเข้มเป็นหนึ่งในสี่ของแรงพื้นฐานจากธรรมชาติที่รู้จักกันดี แรงที่เหลือได้แก่ อันตรกิริยาอย่างอ่อน, แรงแม่เหล็กไฟฟ้า และ แรงโน้มถ่วง ทั้ง ๆ ที่มันจะทำงานที่ระยะห่างเพียงหนึ่งเฟมโตเมตร (10-15 เมตร) มันก็เป็นแรงที่เข้มที่สุด คือประมาณ 100 เท่าของแรงแม่เหล็กไฟฟ้า, หนึ่งล้านเท่าของอันตรกิริยาอย่างอ่อน และ 1038 ของแรงโน้มถ่วง มันสร้างความมั่นใจในความเสถียรของสสารทั่วไป โดยการควบคุมพวกควาร์กให้รวมตัวกันเป็นอนุภาคแฮดรอน เช่นเป็นโปรตอนและนิวตรอน ซึ่งเป็นองค์ประกอบที่ใหญ่ที่สุดของมวลของสสารทั่วไป ยิ่งไปกว่านั้น ส่วนใหญ่ของมวล-พลังงานของโปรตอนหรือนิวตรอนที่พบทั่วไปจะอยู่ในรูปแบบของพลังงานสนามแรงอย่างเข้ม นั่นคือควาร์กแต่ละตัวจะมีส่วนประมาณ 1% ของมวล-พลังงานของโปรตอนเพียงหนึ่งตัวเท่านั้น
ประวัติ

ก่อนทศวรรษที่ 1970 นักฟิสิกส์มีความไม่แน่ใจเกี่ยวกับกลไกการยึดเหนี่ยวของนิวเคลียสของอะตอม เป็นที่รู้กันว่านิวเคลียสประกอบด้วยกลุ่มโปรตอนและกลุ่มนิวตรอนและรู้อีกด้วยว่าโปรตอนมีประจุไฟฟ้าบวกในขณะที่มีนิวตรอนเป็นกลางทางไฟฟ้​​า อย่างไรก็ตามข้อเท็จจริงเหล่านี้ดูเหมือนจะขัดแย้งซึ่งกันและกัน โดยการทำความเข้าใจทางฟิสิกส์ในเวลานั้นประจุบวกจะผลักกันเองและนิวเคลียสจึงควรจะขาดเป็นเสี่ยง ๆ แต่สิ่งนี้ก็ยังไม่เคยพบเห็น ฟิสิกส์ใหม่จึงเป็นสิ่งจำเป็นเพื่อที่จะอธิบายปรากฏการณ์นี้
แรงดึงดูดที่แข็งแกร่งถูกตั้งสมมติฐานเพื่ออธิบายวิธีการที่นิวเคลียสของอะตอมถูกมัดเข้าด้วยกันแม้ว่าจะมีแรงผลักแม่เหล็กไฟฟ้าร่วมกันของโปรตอน แรงตามสมมติฐานนี้ถูกเรียกว่าแรงเข้ม ซึ่งเชื่อกันว่าจะเป็นแรงพื้นฐานที่กระทำต่อโปรตอนและนิวตรอนที่สร้างนิวเคลียสขึ้นมา
มันมีการค้นพบต่อมาว่าโปรตอนและนิวตรอนไม่ใช่อนุภาคพื้นฐาน แต่ถูกสร้างขึ้นจากอนุภาคที่เป็นเนื้อแท้ที่เรียกว่าควาร์ก แรงดึงดูดที่แข็งแกร่งระหว่างนิวคลีออนด้วยกันเป็นผลข้างเคียงของแรงพื้นฐานที่ยึดเหนี่ยวควาร์กไว้ด้วยกันในตัวโปรตอนและตัวนิวตรอน ทฤษฎีควอนตัม chromodynamics อธิบายว่าควาร์กมีในสิ่งที่เรียกว่าประจุสี แม้ว่ามันจะไม่มีความสัมพันธ์ใด ๆ กับสีที่มองเห็นได้ ควาร์กที่มีประจุสีต่างกันจะดึงดูดซึ่งกันและกันอันเป็นผลมาจากปฏิสัมพันธ์ที่แข็งแกร่ง ซึ่งได้รับการไกล่เกลี่ยโดยอนุภาคที่เรียกว่า กลูออน
การเชื่อมโยงพิ้นฐานของอันตรกิริยาอย่างเข้ม จากซ้ายไปขวา การกระจายกลูออน, การแยกกลูออนและการเชื่อมด้วยตัวเองของกลูออน
พันธะไฮโดรเจน

พันธะไฮโดรเจนระหว่างโมเลกุลของน้ำ ซึ่งในรูปแทนด้วยเส้นประสีดำ ส่วนเส้นขาวทึบเป็นพันธะโควาเลนต์ที่ยึดเกาะกันระหว่าง ออกซิเจน (สีแดง) และ ไฮโดรเจน (สีขาว)
พันธะไฮโดรเจน (อังกฤษ: Hydrogen bond) เป็นอันตรากิริยานอนโคเวเลนต์ชนิดหนึ่ง ที่เกิดขึ้นระหว่างอะตอมที่มีสภาพลบหรือมีอิเล็กโทรเนกาทิวิตีสูงกับอะตอมของไฮโดรเจนที่สร้างพันธะโควาเลนต์กับอะตอมที่มีอิเล็กโทรเนกาทิวิตีสูงอีกอะตอมหนึ่ง พันธะไฮโดรเจนจัดเป็นแรงทางไฟฟ้าสถิตระหว่างสภาพขั้วบวกและสภาพขั้วลบ หรือเป็นอันตรกิริยาแบบขั้วคู่-ขั้วคู่ ทั้งนี้ พันธะไฮโดรเจนอาจเกิดขึ้นภายในโมเลกุลหรือระหว่างโมเลกุลก็ได้ พลังงานพันธะไฮโดรเจนอยู่ระหว่าง 5-30 kJ/mol ซึ่งมีความแข็งแรงมากกว่าแรงแวนเดอร์วาล์ว แต่อ่อนกว่าพันธะโคเวเลนต์และพันธะไอออนิก อนึ่ง ในโมเลกุลขนาดใหญ่ เช่น โปรตีน หรือ กรดนิวคลีอิก ก็อาจมีพันธะไฮโดรเจนภายในโมเลกุล
นิยามโดย IUPAC
"พันธะไฮโดรเจนเป็นอันตรกิริยาแบบดึงดูดระหว่างอะตอมไฮโดรเจนจากโมเลกุลหรือส่วนของโมเลกุล X-H โดยที่ X มีสภาพลบหรืออิเล็กโทรเนกาติวิตีสูงกว่าไฮโดรเจน กับอะตอมหรือกลุ่มของอะตอมในโมเลกุลเดียวกันหรือโมเลกุลอื่นที่มีหลักฐานแสดงการเกิดพันธะ"
โดยทั่วไปแล้ว พันธะไฮโดรเจนจะถูกแสดงด้วยสัญลักษณ์ X-H…Y-X เมื่อจุดสามจุด (…) แทนพันธะไฮโดรเจน X-H แทนผู้ให้ (donor) พันธะไฮโดรเจน ตัวรับ (acceptor) อาจจะเป็นอะตอมหรือไอออนลบ Y หรือส่วนของโมเลกุล Y-Z เมื่อ Y สร้างพันธะกับ Z ในบางกรณี X และ Y อาจจะเป็นอะตอมชนิดเดียวกัน และ ระยะ X-H และ Y-H เท่ากัน ทำให้เกิดพันธะไฮโดรเจนแบบสมมาตร (symmetric hydrogen bond) และในบางครั้งจะพบว่า ตัวรับพันธะไฮโดรเจนอาจจะเป็นอิเล็กตรอนคู่โดดเดี่ยวของ Y หรือพันธะไพ (pi bond) ของ Y-Z
ดูเพิ่ม

พันธะเคมี
พันธะโคเวเลนต์
พันธะไอออนิก
พันธะโลหะ
พันธะแฮโลเจน
อันตรกิริยานอนโคเวเลนต์
รีแคปต์ชา

บทความนี้เกี่ยวกับการใช้งานที่เฉพาะเจาะจงของแคปต์ชา สำหรับการทดสอบต้นแบบ ดูที่ แคปต์ชา
ซิกตี้ไมล์

| ซิกตี้ไมล์ |
| --- | --- |
ที่เกิด:  จังหวัดเชียงใหม่ ประเทศไทย
แนวเพลง: ป๊อป
ช่วงปี: 2553 - ปัจจุบัน
ค่ายเพลง: สไปซีดิสก์

สมาชิก: บัณฑิต ตันสุชาติ (ฟลุค) ศุภโชค เชื้อเมืองพาน (เบิ้ม) นิตยะ มณีวงศ์ (พีช) อุดมศักดิ์ คุณยศยิ่ง (ดม) ณัฐดนัย สูงปานเขา (บีม)

เว็บไซต์: SixtyMiles
ซิกตี้ไมล์ (อังกฤษ: 60 Miles) เป็นวงดนตรีสัญชาติไทยจากจังหวัดเชียงใหม่ และเป็นเจ้าของบทเพลง "หากฉันตาย" ที่มีชื่อเสียง
สมาชิก

ฟลุค - บัณฑิต ตันสุชาติ (ร้องนำ)
เบิ้ม - ศุภโชค เชื้อเมืองพาน (กีต้าร์)
พีช - นิตยะ มณีวงศ์ (คีย์บอร์ด)
ดม - อุดมศักดิ์ คุณยศยิ่ง (เบส)
บีม - ณัฐดนัย สูงปานเขา (กลอง)
ผลงานเพลง > Blacksheep 8 - The Season Finale (พ.ศ. 2553)

คำว่าเสียใจ
สบายกว่า
เวทมนตร์
น่ารักเกินไป
ยินดียินดี
ผลงานเพลง > The First Miles (พ.ศ. 2554)

จักรวาล (Universe)
ทดเวลา
เวลาดีดี
ไม่คิดไม่ฝัน
Time Machine
ใจร้าย
It's Me
เวทมนตร์ (Bonus Tracks)
คำว่าเสียใจ (Bonus Tracks)
ผลงานเพลง > Milestone  (พ.ศ. 2557)

Star
ยิ่งห้ามยิ่งยุ
หากฉันตาย
เกินคำบรรยาย
คำขอร้อง
Lady Killer
ผลงานเพลง > Warp (พ.ศ. 2561)

ครั้งแรก
หูเบา
ร้องไห้จนไม่มีน้ำตา
อย่าทำให้ฉันกลายเป็นคนไม่ดี
เหงา
มันไม่ง่าย
ผิดที่ฉัน
จากคนหวังดี
คนคิดจะไป
Memory (Demo Version)
ผลงานเพลง > ผลงานเพลงประกอบละครโทรทัศน์

รักของเธอจริงไหม (Ost.ไฟล้างไฟ)
หัวใจซื้อไม่ได้ (Ost.เพียงชายคนนี้ไม่ใช่ผู้วิเศษ)
คนนี้ (Ost.คงกระพันนารี)
ไม่มีนิยาม (Ost.เตียงนางไม้)
ผลงานพิธีกร

ออนไลน์
พ.ศ. 2561 : - ทางช่อง YouTube:Sixty Miles Channel
แหล่งข้อมูลอื่น

เฟซบุ๊ค
เขตรัฐ เหล่าธรรมทัศน์

| เขตรัฐ เหล่าธรรมทัศน์ป> ม., ท.ช..ข้อมูลส่วนบุคคล |
| --- | --- |
เกิด: 23 ธันวาคม พ.ศ. 2531 (35 ปี) กรุงเทพมหานคร ประเทศไทย
พรรคการเมือง: รวมพลัง (2561–2566)   รวมไทยสร้างชาติ (2566–2567)

เขตรัฐ เหล่าธรรมทัศน์ (เกิด 23 ธันวาคม พ.ศ. 2531) ชื่อเล่น เขต เป็นนักวิชาการและนักการเมืองชาวไทย อดีตโฆษกพรรครวมพลัง
ประวัติ

เขตรัฐ เกิดเมื่อวันที่ 23 ธันวาคม พ.ศ. 2531 ที่กรุงเทพมหานคร เป็นบุตรชายคนโตของเอนก เหล่าธรรมทัศน์ กับ จิรพร เหล่าธรรมทัศน์
สำเร็จการศึกษาระดับมัธยมศึกษา จากโรงเรียนสาธิตจุฬาลงกรณ์มหาวิทยาลัย ระดับปริญญาตรี บริหารธุรกิจ จากมหาวิทยาลัยเวอร์จิเนีย คอมมอนเวลต์ ประเทศสหรัฐอเมริกา และระดับปริญญาโท การค้าระหว่างประเทศ จากมหาวิทยาลัยหนานไค
การทำงาน

ภายหลังจบปริญญาโทที่ประเทศจีน เขตรัฐ เหล่าธรรมทัศน์ได้เป็นอาจารย์ที่มหาวิทยาลัยรังสิต คณะบริหารธุรกิจระหว่างประเทศ ต่อจากนั้นได้ลาออกจากมหาวิทยาลัยรังสิต เพื่อรับตำแหน่งอาจารย์ประจำวิทยาลัยนานาชาติปรีดี พนมยงค์ มหาวิทยาลัยธรรมศาสตร์ แต่หนึ่งปีให้หลังนายเขตรัฐ เหล่าธรรมทัศน์ได้ย้ายไปสอนที่คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ก่อนที่ลาออกจากอาจารย์เพื่อสมัครเป็นสมาชิกพรรครวมพลังประชาชาติไทย ก่อนที่จะได้รับการแต่งตั้งเป็นประธานคณะกรรมการเตรียมการจัดตั้งสโมสรผู้นำเยาวชนพรรคและฝ่ายอำนวยการพรรค และโฆษกพรรครวมพลังประชาชาติไทย ภายหลังการเลือกตั้งเมื่อวันที่ 24 มีนาคม พ.ศ. 2562 เขตรัฐได้รับเลือกให้เป็นสมาชิกสภาผู้แทนราษฎร แบบบัญชีรายชื่อลำดับที่ 3 ของพรรครวมพลังประชาชาติไทย นอกจากนี้ยังเป็นโฆษกคณะกรรมาธิการการพัฒนาเศรษฐกิจ ที่ปรึกษาคณะอนุกรรมาธิการพัฒนาการเมือง โฆษกคณะกรรมาธิการวิสามัญร่างพระราชบัญญัติงบประมาณรายจ่ายประจำปี 2566 คณะกรรมาธิการผู้ประสานงานพรรคร่วมรัฐบาล(วิปรัฐบาล) คณะที่ปรึกษารัฐมนตรีว่าการกระทรวงอุตสาหกรรม และผู้ทรงคุณวุฒิสำนักงานตำรวจแห่งชาติ
ต่อมาในวันอังคารที่ 17 มกราคม พ.ศ. 2566 นายเขตรัฐได้ยื่นหนังสือลาออกจากสมาชิกพรรคทำให้ต้องพ้นจากตำแหน่งโฆษกพรรค ก่อนจะทำการยื่นหนังสือลาออกจากการเป็น ส.ส. โดยในวันเดียวกัน  วันต่อมาเขาได้เดินทางไปสมัครเป็นสมาชิกพรรครวมไทยสร้างชาติ และได้รับการวางตัวเป็นผู้สมัครสมาชิกสภาผู้แทนราษฎรกรุงเทพมหานคร ในพื้นที่เขตคลองเตย และวัฒนา
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

นายเขตรัฐ  เหล่าธรรมทัศน์
การเผาไหม้

สำหรับความหมายอื่น ดูที่ การสันดาป
การเผาไหม้
การเผาไหม้ (Combustion) เป็นปฏิกิริยาเคมีระหว่างเชื้อเพลิงและออกซิเจนซึ่งให้พลังงานความร้อนและแสงสว่างออกมา (Exothermic) การเผาไหม้แบ่งออกเป็นสองลักษณะคือ การเผาไหม้แบบมีเปลว (Flammable) และการเผาไหม้แบบไม่มีเปลว (Non-Flammable) การเผาไหม้แบบมีเปลวแบ่งออกเป็นสองลักษณะคือ เปลวไฟแบบแพร่ (Diffusion flame) และเปลวไฟแบบผสมก่อน  (Pre-mixed flame) การเผาไหม้แบบไม่มีเปลวก็แบ่งออกเป็นสองลักษณะคือแบบเผาคุ (Smoldering combustion) และแบบลุกไหม้ได้ด้วยตนเอง (Spontaneous combustion)
เชื้อเพลิงชีวมวลประกอบด้วยธาตุต่างๆ

เชื้อเพลิงชีวมวลประกอบด้วยธาตุต่างๆ ดังนี้ คือคาร์บอน (C) ออกซิเจน (O) ไฮโดรเจน (H) และธาตุอื่นๆ ที่สำคัญได้แก่
ไนโตรเจน (N)
ซัลเฟอร์ (S)
เนื่องจากจะทำให้เกิดก๊าซไนโตรเจนออกไซด์ (NOX) และซัลเฟอร์ไดออกไซด์ (SO2) ซึ่งเป็นก๊าซที่มีผลกระทบต่อสิ่งแวดล้อม เมื่อเกิดการเผาไหม้ที่อุณหภูมิที่เหมาะสม เมื่อนำเชื้อเพลิงชีวมวลมาเผาไหม้จะมีขั้นตอนการเกิดปฏิกิริยาดังนี้
2C + O2 --> 2CO + 110,380 kj/kg-mol
2CO + O2 --> 2CO2+ 283,180 kj/kg-mol
2H2 + O2 --> 2H2O+ 286,470 kj/kg-mol
S + O2 --> SO2 + ความร้อน
N + O2 --> NO2 + ความร้อน
เมื่อเกิดการเผาไหม้จะเกิดสารตัวใหม่ขึ้นมามีดังนี้

1.แก๊สคาร์บอนไดออกไซด์
2.นํ้าหรือไอระเหยในอากาศ
3 ควัน
คนหิว เกมกระหาย

| คนหิว เกมกระหาย |
| --- | --- |
ใบปิดภาพยนตร์
กำกับ: สิทธิศิริ มงคลศิริ
บทภาพยนตร์:   คงเดช จาตุรันต์รัศมี  สิทธิศิริ มงคลศิริ 
อำนวยการสร้าง:   คงเดช จาตุรันต์รัศมี  โสฬส สุขุม 
นักแสดงนำ:   ชุติมณฑน์ จึงเจริญสุขยิ่ง  นพชัย ชัยนาม  กรรณ สวัสดิวัตน์ ณ อยุธยา 
กำกับภาพ: ธีร์ธวัช ใต้ฟ้ายงวิจิตร
ตัดต่อ:   มานุสส วรสิงห์  อภิสิทธิ์ ว่องไวตระการ 
ดนตรีประกอบ: ชัยบวร ศรีลูกหว้า
บริษัทผู้สร้าง:   เน็ตฟลิกซ์  ซองซาวนด์ โปรดักชั่น  
ผู้จัดจำหน่าย: เน็ตฟลิกซ์
วันฉาย: 8 เมษายน 2566 (2566-04-08)
ความยาว: 130 นาที
ประเทศ: ไทย
ภาษา: ไทย
คนหิว เกมกระหาย (อังกฤษ: Hunger) เป็นภาพยนตร์ไทยแนวดราม่า ระทึกขวัญ ที่ออกฉายในปี พ.ศ. 2566 กำกับและเขียนบทโดย สิทธิศิริ มงคลศิริ นำแสดงโดย ชุติมณฑน์ จึงเจริญสุขยิ่ง, นพชัย ชัยนาม และกรรณ สวัสดิวัตน์ ณ อยุธยา ภาพยนตร์เรื่องนี้นับเป็นภาพยนตร์ไทยเรื่องแรกที่ติดอันดับ Global Top 10 Films ที่ไม่ใช่เสียงภาษาอังกฤษจากการจัดอันดับของ top10.netflix.com และในการจัดอันดับภาพยนตร์ที่ไม่ใช่เสียงภาษาอังกฤษที่ได้รับความนิยมมากที่สุดโดยคิดเฉพาะ 28 วันแรกที่ฉายทางเน็ตฟลิกซ์ ณ เดือนพฤษภาคม พ.ศ. 2566 จัดอยู่ในอันดับที่ 8 สูงสุดตลอดกาลโดยมีจำนวนชั่วโมงรวมที่คนรับชมมากถึง 80,910,000 ชั่วโมง
เนื้อเรื่อง

ออย ผู้สืบทอดร้านราดหน้า–ผัดซีอิ๊วข้างถนนที่ตัดสินใจไม่สานต่อกิจการเพื่อไปเข้าร่วมร้านอาหารของเชฟพอล และได้เผชิญกับอีกด้านหนึ่งของวงการอาหารชั้นสูง
นักแสดง

ชุติมณฑน์ จึงเจริญสุขยิ่ง แสดงเป็น ออย
นพชัย ชัยนาม แสดงเป็น พอล
กรรณ สวัสดิวัตน์ ณ อยุธยา แสดงเป็น โตน
ภูมิภัทร ถาวรศิริ แสดงเป็น อู๋
วฤธ ลีสวรรค์ แสดงเป็น ทศ
การสร้าง > การพัฒนา

คงเดช จาตุรันต์รัศมี เป็นผู้อำนวยการสร้างและร่วมเขียนบทภาพยนตร์กับ สิทธิศิริ มงคลศิริ ผู้รับหน้าที่กำกับ ทั้งสองสนใจการสร้างภาพยนตร์ที่เกี่ยวกับอาหารก่อนการวางแผนงานสร้าง คงเดชกล่าวกับไทยรัฐพลัส ว่าภาพยนตร์อาหารไทยมีน้อยและมีความเป็นอนุรักษ์นิยมสูง จึงเกิดการปรึกษากันกับสิทธิศิริและยื่นแผนงานสร้างให้แก่เน็ตฟลิกซ์ ในขั้นตอนก่อนการผลิต (pre-production) ทีมสร้างได้ที่ปรึกษาด้านอาหาร ชาลี กาเดอร์ จากการไปทานที่ร้านอาหารของเขา
การสร้าง > การคัดนักแสดง

คงเดชและสิทธิศิริกล่าวถึงการคัดนักแสดงของตัวละครหลักอย่างออยและเชฟพอลว่า พวกเขาเห็นความพร้อมทุ่มเทในการรับบทเป็นตัวละครดังกล่าวได้ ดังนั้นทั้งชุติมณฑน์และนพชัยที่ต่างมีทักษะการแสดงในผลงานก่อนหน้าที่ยอดเยี่ยมจึงได้รับการคัดเป็นนักแสดงนำของเรื่อง
การตอบรับ

ภาพยนตร์ได้รับอัตราเห็นชอบร้อยละ 85 จากเว็บไซต์รวบรวมปริทัศน์รอตเทนโทเมโทส์ โดยยึดจากบทปริทัศน์ 13 บท
อลิน ทองประสม จากแบไต๋ ติความไม่สมเหตุสมผลของบทภาพยนตร์และอธิบายความรู้สึก "ไม่สุด" ของการพัฒนาบทและตัวละคร ขณะที่ชื่นชมการแสดงของชุติมณฑน์และงานศิลป์ Ruchika Bhat จากฟิล์มฟูจิทีฟส์ กล่าวว่าในภาพยนตร์ตัวอย่างของเรื่องให้ความรู้สึกเหมือนภาพยนตร์เรื่องเมนูสยอง (The Menu) ที่เพิ่มบริบททางวัฒนธรรมไทยเข้าไป แต่ในตัวภาพยนตร์นั้นกลับรู้สึกเบื่อหน่ายกับจังหวะของการดำเนินเรื่องที่ช้าและระมัดระวังเกินไปแม้จะสามารถสร้างสิ่งที่ดูน่าประหลาดใจได้ Akash Deshpande จากไฮออนฟิล์มส์ ชื่นชมการนำเสนอชนชั้นทางสังคมผ่านอาหารและการกำกับของสิทธิศิริในฉากห้องครัว แต่ติการอิงการเร้าอารมณ์ (sentimentality) มากกว่าการให้ความเข้าใจอย่างลึกซึ้งของแก่นเรื่อง Vikas Yadav จากมิดการ์ดไทมส์ ยกย่องการตัดต่อที่ช่วยสื่อความดุเดือดและ "บรรยากาศของระบอบเผด็จการ" ภายในห้องครัว ขณะที่ชี้ให้เห็นถึงการดำเนินเรื่องบนแนวคิดการนำเสนอสถานะทางสังคมผ่าน "อาหารที่ทาน" ซ้ำไปซ้ำมาโดยไม่ใส่ความแปลกใหม่ลงไป James Marsh จากเซาต์ไชนามอร์นิงโพสต์ สังเกตว่าผลงานการกำกับภาพยนตร์แนวสยองขวัญของสิทธิศิริทำให้การพรรณาความร่ำรวยและเอกสิทธิ์ของชนชั้นทางสังคมที่โหดร้ายนั้นได้อย่างชัดเจน แต่ชี้ว่าภาพยนตร์ไม่สามารถนำเสนอแนวคิดใหม่ได้
เขียนให้แก่ซินีมาเอสเคปปิสต์ JM Sarmiento ชื่นชมการแสดงของชุติมณฑน์และชี้ให้เห็นถึงความสัมพันธ์ของแก่นเรื่องระหว่างชนชั้นปรสิต และ มันยอร์ชมาก (Triangle of Sadness) เอมมา ไวน์ จากเรดีสเตดีคัต ชื่นชอบการพัฒนาตัวละครของออย ชื่นชมการแสดงของนพชัย และการกำกับฉากตึงเครียดระหว่างตัวละครหลัก ออยและเชฟพอล ของสิทธิสิริ
กิติกร เพ็ญโรจน์ ประธานเจ้าหน้าที่บริหาร บริษัท เฮลิโคเนีย เอช กรุ๊ป จำกัด ผู้ผลิตรายการเกมโชว์ทำอาหารหลายรายการ เช่น เชฟกระทะเหล็ก ประเทศไทย, มาสเตอร์เชฟไทยแลนด์ และ ท็อปเชฟไทยแลนด์ วิจารณ์ภาพยนตร์ว่าไม่ให้เกียรติความทุ่มเทของอาชีพพ่อครัว
สุขาวดีอเวจี

| --- | --- |
สุขาวดีอเวจี
หน้าปกของมังงะ สุขาวดีอเวจี เล่ม 1 ในฉบับภาษาไทย
地獄楽 (Jigokuraku)
ชื่อภาษาอังกฤษ: Hell's Paradise: Jigokuraku
แนว: โลดโผน จินตนิมิตมืด จิตวิทยาระทึกใจ
มังงะ
เขียนโดย: ยูจิ คากุ
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: จัมป์คอมิกส์+
นิตยสาร: โชเน็งจัมป์+
นิตยสารภาษาไทย: มังงะพลัส
กลุ่มเป้าหมาย: โชเน็ง
วางจำหน่ายตั้งแต่: 22 มกราคม พ.ศ. 2561 – 25 มกราคม พ.ศ. 2564
จำนวนเล่ม: 13
อนิเมะโทรทัศน์
กำกับโดย: คาโอริ มากิตะ
เขียนบทโดย: อากิระ คินดาอิจิ
ดนตรีโดย: โยชิอากิ เดวะ
สตูดิโอ: แมปปา
ถือสิทธิ์โดย: เน็ตฟลิกซ์
เครือข่าย: ทีวีโตเกียว
ฉาย:  1 เมษายน พ.ศ. 2566  – ปัจจุบัน
ตอน: 13
 สถานีย่อยการ์ตูนญี่ปุ่น
สุขาวดีอเวจี (ญี่ปุ่น: 地獄楽; โรมาจิ: Jigokuraku) เป็นซีรีส์มังงะญี่ปุ่น แต่งเรื่องและวาดภาพโดยยูจิ คากุ เรื่องราวในยุคเอโดะของญี่ปุ่น เกี่ยวกับนินจาชื่อกาบิมารุและเพชฌฆาตชื่อยามาดะ อาซาเอมอน ซางิริในการตามหายาอมตะ เผยแพร่ฟรีเป็นรายสัปดาห์ในแอปพลเคลันและเว็บไซต์โชเน็งจัมป์+ตั้งแต่เดือนมกราคม พ.ศ. 2561 ถึงมกราคม พ.ศ. 2564 สำนักพิมพ์ชูเอชะรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 13 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ผลิตโดยสตูดิโอแมปปา ออกอากาศตั้งแต่เดือนเมษายนถึงกรกฎาคม พ.ศ. 2566 ฤดูกาลที่ 2 มีกำหนดออกอากาศในเดือนมกราคม พ.ศ. 2569
เนื้อเรื่อง

กาบิมารุ ผู้ว่างเปล่า นินจาผู้แข็งแกร่งและน่าหวาดกลัวที่สุด อยู่มาวันหนึ่งเขาถูกทางการจับกุมตัวไประหว่างปฏิบัติภารกิจลอบสังหาร และถูกตัดสินให้ประหารชีวิต แต่ดูเหมือนไม่มีอะไรจะฆ่าเขาได้เนื่องจากร่างกายที่เหนือมนุษย์ของเขา ยามาดะ อาซาเอมอน ซากิริ นักตัดเศียรเชื่อว่าความรักที่เขามีต่อภรรยาทำให้เขามีชีวิตอยู่โดยไม่รู้ตัว เสนอโอกาสให้เขาได้รับการอภัยโทษจากอาชญากรรมทั้งหมดจากโชกุน หากเขาพบ "ยาอมตะ" ในแดนสุขาวดี ดินแดนในตำนานที่เพิ่งถูกค้นพบทางตะวันตกเฉียงใต้ของอาณาจักรริวกิว หลังจากสูญเสียทีมสำรวจ 5 คนที่ถูกส่งไปที่เกาะ ครั้งนี้รัฐบาลโชกุนส่งนักโทษประหารกลุ่มหนึ่ง นักโทษแต่ละคนจะเดินทางไปพร้อมกับพร้อมกับตระกูลนักตัดเศียร “ยามาดะอาซาเอมอน” การเดินทางสู่ดินแดนที่ไม่มีผู้ใดรอดชีวิตกลับมาได้
ตัวละคร > ตัวละครหลัก

นินจาที่แข็งแกร่งที่สุดจากอิวะคางุเระ ที่ซึ่งเขาถูกหัวหน้าหมู่บ้านพรากจากพ่อแม่ตั้งแต่ยังเป็นเด็กและฝึกฝนให้เป็นนักฆ่า เขาเป็นที่รู้จักในชื่อ "กาบิมารุผู้ว่างเปล่า" (がらんの画眉丸 , Garan no Gabimaru ) เนื่องจากเขาไม่มีอารมณ์ในการทำงานที่น่าสยดสยอง อย่างไรก็ตาม เขารักภรรยาของเขามาก ลูกสาวผู้รักความสงบของหัวหน้าหมู่บ้านที่ปฏิบัติต่อเขาด้วยความเมตตา เมื่อเขาต้องการตัดสัมพันธ์กับหมู่บ้านและใช้ชีวิตตามปกติกับภรรยา หัวหน้าจึงจัดการจับเขาและตัดสินประหารชีวิต
นักดาบหญิงระดับปรมาจารย์จากตระกูลเพชฌฆาต "ยามาดะ อาซาเอมอน" ที่มีชื่อเสียง ซึ่งเธอเป็นหนึ่งในเพชฌฆาตหญิงเพียงสองคนในกลุ่ม เธอชักชวนกาบิมารุให้ร่วมเดินทางหลังจากได้เห็นพรสวรรค์และความตั้งใจอันแรงกล้าที่จะมีชีวิตอยู่ของเขา ซากิริอยู่ในอันดับที่ 12 ในลำดับชั้นของยามาดะ อาซาเอมอน
ตัวละคร > นักโทษประหาร

อาชญากรที่รัฐบาลโชกุนเลือกที่จะออกเดินทางสู่ชินเซ็นเคียวและค้นหาน้ำอมฤตแห่งชีวิตพร้อมกับเพชฌฆาตที่ได้รับมอบหมายจากยามาดะ อาซาเอมอน
เป็นนินจาหญิงที่ได้รับสมญาว่า “เคชุโนะ ยุซุริฮะ” (傾主の杠) เธอค่อนข้างเป็นคนที่โหดเหี้ยมและเจ้าเล่ห์เป็นอย่างมาก ด้วยความเจ้าเล่ห์ทำให้เธอรับรู้ได้ทันทีว่าใครกำลังโกหก ยุซุริฮะสามารถเผาผลาญยาที่ดื่มเข้าไป แล้วปล่อยออกมาให้เป็นเส้นด้ายที่มีความเหนียวคล้ายใยแมงมุมได้
เป็นอาชญากรผู้ก่อตั้งหมู่บ้านโจรภูเขาขนาดใหญ่ในหุบเขาลึกของอิโยะ เขาได้รับสมญาว่า “ราชาโจรภูเขา” ด้วยบุคลิกที่โหดเหี้ยมกับความสามารถในการปรับตัวสูงของเขา ทำให้รอดพ้นจากการต่อสู้มาหลายครั้ง เป็นพี่ชายของโทมะ และถูกคุมตัวโดยน้องชายของเขา
เป็นปรมาจารย์วิชาดาบ ผู้ได้รับการขนานนามว่า “ดาบมังกร ” (Blade Dragon: 剣龍) และ “หนึ่งในฮัชชู” เขาขัดเกลาวิชาดาบให้แข็งแกร่งยิ่งขึ้น ปรารถนาในการทิ้งชื่อเอาไว้ให้เลื่องลือตราบนานเท่านาน กันเท็ตสึไซ สร้างวีรกรรมด้วยการฟันมังกรที่ประดับบนคฤหาสน์ขุนนาง
เป็นผู้รอดชีวิตเพียงคนเดียวของเผ่าโบราณ แต่การที่ชนเผ่าไม่ปฏิบัติตามแบบแผนของรัฐจึงโดนกล่าวหาว่าเป็นกบฏ เธอต้องใช้ชีวิตอยู่กับความรู้สึกผิดที่เป็นคนนำทาง ซามูไรของรัฐบาลเข้ามาในหมู่บ้านจนเป็นเหตุให้คนในหมู่บ้านถูกกวาดล้างจนเกลี้ยง ด้วยพฤติกรรมและการแต่งกายของเธอ ทำให้เธอมักถูกเข้าใจผิดว่าเป็นเด็กผู้ชาย แต่แท้จริงแล้วเธอนั้นเป็นเด็กผู้หญิง
อาชญากรที่แข็งแกร่งและน่ากลัว มีชื่อเล่นว่า "ยักษ์แห่งบิเซ็น"  โรคุโรตะเป็นชายที่ไม่ได้รับการพัฒนาทางจิตใจเนื่องจากเขามีจิตใจของทารก ในขณะที่เขาไม่สามารถพูดและร้องไห้ได้เมื่อเขาหิว เขาเป็นที่น่าเกรงขามในพละกำลังอันมหาศาลของเขา เขาเคยฆ่าคนมากมายด้วยมือเปล่า บ่อยครั้งด้วยการโจมตีเพียงครั้งเดียว รวมทั้งพ่อแม่ของเขา ชาวบ้านหลายคน
อาคากินุสมญานาม "นางคณิกากินคน" เป็นหญิงสาวรูปร่างงดงามมีสเน่ห์ เธอชอบกินเนื้อมนุษย์โดยเฉพาะเพศชาย ถูกคุมโดยยามาดะ อาซาเอมอน ชิอง
เป็นบุคคลที่มีความโหดเหี้ยมและเป็นฆาตกรโดยแท้ มีความสามารถในความหยืดหยุ่นสูงและบิดข้อต่อกระดูกได้
บาทหลวงเสื่อมศรัทธา เป็นคนที่มีความทะเยอทะยานและมักชักจูงผู้คนให้เข้าร่วมลัทธิเพื่อล้มล้างโชกุน และอ่อนไหวต่อสเน่ห์ของผู้หญิง
ชายผู้กระหายและคลั่งไคล้ในอาวุธทุกชนิด และคิดว่าตนมีความสามารถในการใช้อาวุธได้ทุกศาสตร์
ตัวละคร > เท็นเซ็น

สิ่งมีชีวิตที่ทรงพลังที่อาศัยอยู่ในโฮไร ที่ใจกลางเกาะซึ่งเชี่ยวชาญในห้าระดับของเต๋า ถึงจุดสุดยอดในการใช้พลังฉีเพื่อเปลี่ยนระหว่างหยินและหยาง ร่างมนุษย์หญิงและชาย ด้วยการใช้ยาอมตะที่พวกเขาเรียกว่า "ทัน" ร่างกายที่เหมือนพืชของพวกมันสามารถสร้างตัวเองขึ้นมาใหม่ได้ ทำให้พวกมันแทบจะเป็นอมตะ พวกเขารับใช้โดย โดชิ สิ่งมีชีวิตครึ่งมนุษย์ที่อยู่บนเส้นทางสู่การควบคุมเต๋า และเป็นระดับที่เหนือกว่า โซชิน ที่ไร้ความคิดซึ่งเป็นสัตว์ประหลาดที่มีรูปลักษณ์ของเทพต่าง ๆ และโจมตีใครก็ตามที่มาถึงเกาะ
เป็นเซ็นนิน ระดับเท็นเซ็น ซึ่งเคยเป็นพันธมิตรกับเหล่าเท็นเซ็นซึ่งถูก "ริเอ็น" เนรเทศ เนื่องจากทำตัวท้าทาย หลังจากถูกพบโดยโฮโก  เมย์ก็หลบซ่อนตัวและเลือกที่จะใช้ชีวิตที่เหลืออยู่บนโคทาคุ โดยเขาเลี้ยงดูในฐานะลูกสาวของเขา หลายปีต่อมา เธอกลายเป็นพันธมิตรที่ใกล้ชิดของกาบิมารุและมนุษย์คนอื่นๆ ที่รอดชีวิตในความพยายามที่จะดึงยาอมตะที่เรียกว่า"ทัน" จากเหล่าเท็นเซ็นและหลบหนีออกจากเกาะ
เป็นเซ็นนิน ชั้นเท็นเซ็น ซึ่งเป็นสมาชิกของเหล่าเท็นเซ็นและผู้ปกครองส่วนหนึ่งของ โคทาคุ โดยมีชื่อเล่นว่า "มหาเทพผู้มุ่งหมายรู้แจ้ง" เขาเป็นศัตรูตัวฉกาจของกาบิมารุและมนุษย์คนอื่นๆ
เป็นเซ็นนิน ชั้นเท็นเซ็น ซึ่งเป็นสมาชิกของเหล่าเท็นเซ็น และผู้ปกครองส่วนหนึ่งของ โคทาคุ โดยมีชื่อเล่นว่า "ปราชญ์ผู้เป็นรตนะ" เขาเป็นศัตรูตัวฉกาจของกาบิมารุและมนุษย์คนอื่นๆ
รู้จักกันในชื่อเล่นว่า "มหาเทพสูงสุดผู้มีสติปัญญากว้างไกล"  เป็นเซ็นนิน ชั้นเท็นเซ็นซึ่งทำหน้าที่เป็นผู้ปกครองที่แท้จริงของ โคทาคุ บรรพบุรุษของเท็นเซ็นและเป็นผู้นำของเหล่าเท็นเซ็น ตลอดชีวิตของเธอบนโคทาคุ ริเอ็นได้วางแผนและทดลองตามแนวทางของเต๋า เพื่อพยายามชุบชีวิตโจฟุคุ สามีอันเป็นที่รักของเธอผู้ล่วงลับ และมีเป้าหมายที่จะกำจัดทุกชีวิตในญี่ปุ่นเพื่อเติมเต็มความทะเยอทะยานนี้
เป็นเซ็นนิน ชั้นเท็นเซ็น ซึ่งเป็นสมาชิกของเหล่าเท็นเซ็น และผู้ปกครองส่วนหนึ่งของ โคทาคุ โดยมีชื่อเล่นว่า "ท่านขุนผู้อุดมพูลผล" เขาเป็นศัตรูตัวฉกาจของกาบิมารุและมนุษย์คนอื่นๆ
เป็นเซ็นนิน ชั้นเท็นเซ็น ซึ่งเป็นสมาชิกของเหล่าเท็นเซ็น และผู้ปกครองส่วนหนึ่งของ โคทาคุ โดยมีชื่อเล่นว่า "เทพผู้มีจิตเสรี" เขาเป็นศัตรูตัวฉกาจของกาบิมารุและมนุษย์คนอื่นๆ
เป็นเซ็นนิน ชั้นเท็นเซ็น ซึ่งเป็นสมาชิกของเหล่าเท็นเซ็น และผู้ปกครองส่วนหนึ่งของ โคทาคุ โดยมีชื่อเล่นว่า "นายเหนือผู้งดงาม" เขาเป็นศัตรูตัวฉกาจของกาบิมารุและมนุษย์คนอื่นๆ
เป็นเซ็นนิน ชั้นเท็นเซ็น ซึ่งเป็นสมาชิกของเหล่าเท็นเซ็น และผู้ปกครองส่วนหนึ่งของ โคทาคุ โดยมีชื่อเล่นว่า "เทพผู้บรรดาลความปรารถนา" เขาเป็นศัตรูตัวฉกาจของกาบิมารุและมนุษย์คนอื่นๆ
ตัวละคร > อิวะคางุเระ

หมู่บ้านนินจาที่ฝึกฝนเด็กให้เป็นนักฆ่า ที่รับงานตั้งแต่จิปาถะธรรมดาจนถึงงานสกปรก เช่นการลอบสังหาร
เป็นลูกสาวคนที่แปดของหัวหน้าอิวะคางุเระ และภรรยาของกาบิมารุ ยุยเป็นเด็กสาวจิตใจดีที่ถูกบังคับให้แต่งงานกับกาบิมารุเพื่อทำให้กาบิมารุเป็นเครื่องมือที่เชื่อฟังคำสั่งของหมู่บ้าน แต่ผลที่ได้กลับตรงกันข้ามยุยกลับทำให้กาบิมารุอยากเลิกเป็นนินจาแล้วมาใช้ชีวิตแบบธรรมดาปกติ